**Valkas novada literārā apvienība sadarbībā ar Latvijas Bērnu fondu un Valkas novada domi izsludina literāro konkursu**

**„Doma izgaismo vārdu**“ bērniem un jauniešiem

**Konkursa mērķis**

Radīt bērniem un jauniešiem dziļāku interesi par Latvijas literātiem un literatūru

Atklāt jaunus talantus

Veicināt radošās domas attīstību

Rosināt vēlēšanos un dot iespēju izpausties literārajās aktivitātēs.

**Konkursa dalībnieki**

Bērni un jaunieši no visas Latvijas vecumā no 10-18 gadiem.

Dalībnieki tiek iedalīti 2 vecuma grupās

10-14 gadi, 15-18 gadi

**Konkursa norises laiks**

**Konkurss notiek katru gadu . Darbu iesūtīšanas termiņš līdz 02.12. 2016.**

**Darbu izvērtēšana un rezultātu paziņošana līdz 19.12.2016.**

**Konkursam pieteicamie darbi**

**Konkursam katrs autors var iesūtīt darbus dzejā ap 100 dzejas rindām vai prozā ap 10-15 lpp. elektroniski uz e-pastu literara.apvieniba@valka.lv , norādot iesūtītāja vārdu, uzvārdu, personas koda pirmo daļu , adresi, telefona numuru, e-pastu.**

**Konkursa vērtēšana**

Konkursa darbi tiek vērtēti aizklāti, neatklājot vērtētājiem autoru vārdus . Darbus vērtē žūrija 5 cilvēku sastāvā :

1. Valkas novada Literārās apvienības vadītāja Zane Brūvere- Kvēpa
2. Latvijas Bērnu fonda viceprezidente Vaira Vucāne
3. Valkas novada literārās apvienības biedre Anita Anitīna
4. Latvijas Nacionālās bibliotēkas Konsultatīvā centra projektu vadītāja, Latvijas radio žurnāliste Liega Piešiņa
5. Valkas ģimnāzijas latviešu valodas un literatūras skolotāja Andriga Lozda

**Apbalvošana**

Konkursa balvu fonds – 3 godalgas katrā vecumā grupā, kopā 6 balvas un galvenā balva 100 EUR vienam no 6 nominētajiem autoriem.

**Publicēšana**

Godalgotie darbi tiks publicēti Valkas novada, Latvijas Bērnu fonda un “Satori” mājaslapās, kā arī nosūtīti attiecīgo novadu mājas lapām.